**NACRT**

**UGOVOR**

**O PRENOSU KONKURSNOG RJEŠENJA U DRŽAVNU SVOJINU I USTUPANJU IMOVINSKIH I DRUGIH PRAVA**

 Koji dana \_\_\_\_\_\_\_\_\_\_\_\_\_\_\_\_godine zaključuje:

1. Vlada Crne Gore - Ministarstvo ekonomije, Rimski trg br. 46 Podgorica PIB 02010780 koga zastupa, \_\_\_\_\_\_\_\_\_\_\_\_\_\_\_\_\_\_\_\_, sa jedne strane kao Naručilac,
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, sa druge strane kao Autor.

 **Član 1**

Predmet Ugovora je regulisanje međusobnih prava i obaveza ugovorenih strana u vezi prenosa konkursnog rješenja u svojinu države Crne Gore, sa trajnim ustupanjem autorskih i imovinskih prava za autorsko djelo „Konkursno rešenje vizuelnog identiteta (logotip i slogan) nacionalnog brenda Crne Gore ”, koje je izabrano na međunarodnom javnom konkursu, a koje se nalazi u prilogu ovog Ugovora.

 **Član 2**

Ovim Ugovorom Naručilac postaje trajni vlasnik autorskih prava djela iz člana 1 ovog Ugovoram, koja ga dalje ima pravo koristiti i ustupati bez dodatnih odobrenja i ograničenja autora, odnosno bez ikakvog ograničenja, u vremenskom, sadržajnom i prostornom smislu.

Autor ne može, ni pod kojim uslovima, ograničiti pravo Naručioca u vezi autorskog djela.

 **Član 3**

Nakon zaključenja ovog Ugovora, Autor može, isključivo u svrhe prezentacije svog rada, a uz predhodnu saglasnost Naručioca, koristiti autorsko djelo iz člana 1 ovog Ugovora.

 **Član 4**

Autor garantuje, da je isključivi autor predloženog rješenja, da predloženo rješenje nije do sada javno objavljivano, niti je u momentu sklapanja ovog Ugovora u bilo kakvoj upotrebi u Crnoj Gori ili inostranstvu, da je isključivi vlasnik svih komponenti predloženog rješenja, kao i da na predloženo rješenje niko drugi ne polaže bilo kakva prava po osnovu raspolaganja istim, a koja bi na bilo koji način onemogućila državu da raspolaže pravima stečenim konkursom, te da će u suprotnom sve obaveze koje eventualno nastanu iz potraživanja trećih obaveza padati na teret Autora.

 **Član 5**

Naručilac posla se obavezuje da na ime naknade za izradu autorskog djela Autoru isplati iznos od 10.000,00 eura (slovima: deset hiljada eura).

Navedenim iznosom naknade Autor je izmiren u cjelosti i nema pravo od Naručioca, ni po kom osnovu, tražiti dodatne isplate ili ispostaviti bilo kakav imovinsko pravni zahtjev.

 **Član 6**

Naručilac ima pravo da autorsko djelo iz člana 1 ovog Ugovora ustupa na dalje korišćenje, bez predhodne dozvole Autora.

 **Član 7**

Za eventualne sporove povodom ovog Ugovora nadležan je sud u Podgorici.

 **Član 8**

Ugovorne strane su saglasne da se na njihova međusobna prava, obaveze i odgovornosti pored odredaba ugovora primjenjuju i odgovarajuće odredbe Zakona o žigovima

 **Član 9**

Ugovor je sačinjen u 5 (pet) istovjetnih primjeraka, od kojih svaki potpisan i ovjeren primjerak predstavlja original. Autor izabranog rešenja vizuelnog identiteta (logotip i slogan) nacionalnog brenda Crne Gore zadržava za svoje potrebe 2 (dva) primjerka, a Naručilac 3 (tri) primjerka, od kojih jedan podnosi, uz zahtjev za upis prenosa prava, Zavodu za intelektualnu svojinu

 **ZA NARUČIOCA AUTOR**

**\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_**